Totz dos anyos siguients (1985 y 1986), o dominio d'a competición recaló en o Real Madrid, que se convertiba asinas en o primer equipo en ganar dos anyos seguius a Copa d'a UEFA. En 1985, con Manuel Sanchìs, Chendo, Míchel, José Antonio Camacho y l'archentino Jorge Valdano, entre atros, conqueriría o titol dimpués de redotar a o Videoton de Hongría dimpués de golear por 3-0 en tierras orientals, encara que en o Santiago Bernabéu cayerían por 1-0. a temporada posterior, d'a man d'o celebre delantero mexicano Hugo Sánchez repitioron l'exito dimpués de ganar-le a o FC Colonia alemán.